# Бележки по изданието за SUSE LINUX 9.3

Тези бележки покриват следните области:

- Основна: Информация, която всеки би трябвало да прочете.

- Подновяване: Промени, които не са споменати в Ръководството на администратора, глава 4.

- Инсталация: Допълнителна информация, отнасяща се до инсталацията.

- Техническа: Този раздел съдържа известен брой технически промени и подобрения за опитните потребители.

В Ръководството на администратора можете да намерите информация относно инсталацията и настройката на системата. В Ръководството на потребителя са обяснени общи положения при използването на работната среда и най-важните приложения.

Обща
  1. OpenOffice.org (OO.o)
  2. Поддръжката на XView и OpenLook бе прекратена
  3. KDE онлайн и офлайн режими
  4. Beagle — инструмент за търсене в работния плот
  5. Добавени са индийски шрифтове
  6. Повишаване на производителността при Суспендиране-върху-диска
Подновяване
  1. Преминаване от Heimdal към MIT Kerberos
Инсталация
  1. Инсталацията е обяснена в Ръководството на администратора.
Техническа
  1. Лаптопът и външния VGA изход
  2. Wget без LFS възможности

## Обща

### OpenOffice.org (OO.o)

Това е предварителна версия на 2.0. След като излезе официалната 2.0 ще предложим да я подновите през YaST онлайн подновяването (YOU).

- Impress има нова рендираща канава. Това все още не може да се използва за редактиране, но е полезно при показване на презентация. Поради това може да има малки разлики в това, което сте редактирали и това, което се изобразява при представянето. Проверете Вашите презентации преди да ги използвате.

- Мултимедия — Поради липсата в дистрибуцията на Java Media Framework, необходима за възпроизвеждането на видео и звук, тази възможност на OO.o няма да може да работи. Съответните елементи от менюто са премахнати от стандартните настройки.

### Поддръжката на XView и OpenLook бе прекратена

Пакетите "xview", "xview-devel", "xview-devel-examples", "olvwm", и "xtoolpl" са премахнати. В миналото ние доставяхме само XView (OpenLook) основната система. XView библиотеките вече няма да бъдат доставени след подновяването на системата. Това може да предизвика проблеми с приложения, инсталирани от други източници и очакващи тези библиотеки.

Още по-важно, OLVWM (OpenLook Virtual Window Manager) вече не е наличен. Изберете друг мениджър на прозорци.

### KDE онлайн и офлайн режими

KDE 3.4 на SUSE има офлайн режим за цялата работна среда, който се използва, когато компютърът е изключен от мрежата. Когато средата е в офлайн режим приложенията няма да правят опит за създаване на мрежови връзки и ще работят с кеширани данни, доколкото е възможно. Приложенията, които вече използват тази възможност са

- Konqueror (http)

- Kontact (POP и разкачена IMAP поща, SLOX и GroupWise)

- Kopete (GroupWise моментни съобщения)

KInternet — мрежовият помощник на SUSE, управлява офлайн режима. Не е нужно да връщате приложенията в онлайн режим, ако има свързаност през модем ISDN, DSL, LAN или WLAN. Програмите ще открият това и ще работят нормално.

Тази възможност е забранена по подразбиране. За да я разрешите изберете "Превключване на KDE мрежата" в KInternet->Настройки->Разни настройки->Скриптове. Ако това не е избрано или KInternet не работи офлайн режимът е забранен.

### Beagle — инструмент за търсене в работния плот

Beagle е настроен да се зарежда по подразбиране. Потребителите, които желаят да се стартира автоматично при започване на GNOME сесия трябва да изпълнят командата "`touch .runbeagle`" `$HOME` директорията. Когато GNOME сесията е стартирана и файлът `~/.runbeagle` съществува, `beagled`(beagle демона) и Beagle инструмента за търсене ще се заредят автоматично.

Под KDE стартирането на Beagle демона се прави ръчно с командата `beagled`, след което трябва да се зареди инструмента за търсене с командата `best` (или от менюто Система->Файлова система->Beagle Search). След това Beagle инструмента за търсене ще се появи в системния трей.

Beagle е в алфа версия. Той работи само на файлови системи, които са монтирани с параметър "user_xattr". Също така не работи на мрежови файлови системи като NFS.

### Добавени са индийски шрифтове

Добавени са шрифтове за следните девет индийски езика: хинди, гуджарати, бенгали, канада, марати, панджаби, тамил, телугу и малаялам. За да бъдат инсталирани изберете като вторичен език в YaST "Бенгали" или "Панджаби" (Система->Избор на език).

### Повишаване на производителността при Суспендиране-върху-диска

Ако не използвате ext2 или ext3 файлова система за коренния дял и ако имате отделен `/boot` дял с ext2 ще можете да забележите повишаване на производителността при суспендиране-върху-диска и връщане на системата в работен режим. `/boot` може да бъде много малък. 50 MB е достатъчно.

## Подновяване

### Преминаване от Heimdal към MIT Kerberos

Вместо `heimdal` `Kerberos` сега е методът по подразбиране за мрежова автентификация. Автоматично конвертиране на съществуващите Heimdal файлове с настройки не е възможно. По време на системното подновяване резервни копия на файловете с настройките ще бъдат създадени в `/etc` с разширение `.heimdal`. Преди да започнете да подновявате към 9.3 можете да декриптирате съществуващата Heimdal база от данни в четим за човека вид посредством командата `kadmin -l dump -d heimdal-db.txt`. По този начин може да създадете списък с всички налични записи, които след това да възстановите един по един с помощта на `kdc` от MIT Kerberos. Можете да намерите повече информация относно настройката на KDC в документация от пакета "krb5-doc".

За да настроите Kerberos клиент заредете модула на YaST Kerberos клиент и въведете Вашите стойности за "Домейн по подразбиране", "Зона по подразбиране" и "Адрес на KDC сървър".

## Инсталация

Инсталацията е обяснена в Ръководството на администратора.

## Техническа

### Лаптопът и външния VGA изход

Ако имате лаптоп с вграден Intel, NVIDIA или ATI чипсет можете да използвате лаптоп профила за да активирате статично външния изход, който се използва за свързване, например с проектор. Честотата на работа ще бъде винаги 60Hz, а разделителната способност ще бъде същата като на вградения екран. Това може да бъде променяно по време на работа с "krandrtray" или "resapplet".

Вижте `/usr/share/doc/packages/sax2/README.profile` за повече информация.

### Wget без LFS възможности

Поради значителните проблеми на Wget CVS изданието, което има LFS поддръжка, сме принудени да се върнем към wget 1.9.1, което е стабилно, но все още няма LFS.