# Versjonsmerknader for

Versjonsmerknadene dekker følgende områder:

- Generelt: Informasjon som alle bør lese.

- Oppdatering: Endringer som ikke er nevnt i kapittel 4 i Administration Guide.

- Installasjon: Viktige tilleggsopplysninger om installasjon.

- Teknisk: Dette avsnittet inneholder en del tekniske endringer og forbedringer for avanserte brukere.

Du finner informasjon om installasjon og systemkonfigurasjon i Administration Guide. I User Guide finner du generell informasjon om skrivebordet og de viktigste programmene.

Generelt
  1. OpenOffice.org (OO.O)
  2. Støtte for XView og OpenLook er utelatt
  3. Tilkoblet og frakoblet KDE-modus
  4. Beagle, verktøy for skrivebordssøk
  5. Indiske skrifttyper inkludert
  6. Forbedret diskdvalefunksjon
Oppdatering
  1. Overgang fra Heimdal til MIT Kerberos
Installasjon
  1. Installasjonen er beskrevet i Administration Guide.
Teknisk
  1. Bærbare maskiner og eksterne VGA-signaler
  2. Wget har ikke lenger LFS-støtte

## Generelt

### OpenOffice.org (OO.O)

Denne versjonen av 2.0 er ikke helt ferdig. Når den offsielle 2.0-versjonen kommer ut, vil vi tilby en automatisk oppgradering via YaST online-oppgradering (YOU).

- Impress har et nytt gjengivelsessystem. Dette benyttes foreløpig ikke ved redigering, men det brukes ved lysbildefremvisningen. Det du redigerer kan variere litt fra lysbildefremvisningen. Se gjennom presentasjonen før du bruker den.

- Multimedia--Fordi Java Media Framework (som kreves for avspilling av video og lyd) mangler, vil ikke OO.O fungere med hensyn til dette. Relevante menyelementer er fjernet fra standardkonfigurasjonen.

### Støtte for XView og OpenLook er utelatt

Pakkene "xview", "xview-devel", "xview-devel-examples", "olvwm" og "xtoolpl" er ikke med. Vi har tidligere bare inkludert grunnsystemet for XView (OpenLook). Etter systemoppgraderingen er ikke lenger XView-bibliotekene inkludert. Dette kan forårsake problemer i forbindelse med tredjepartsprogrammer som trenger dem.

OLVWM (OpenLook Virtual Window Manager) er heller ikke lenger tilgjengelig. Du må velge en annen vindusbehandler.

### Tilkoblet og frakoblet KDE-modus

SUSEs KDE 3.4 har en frakoblet modus for hele skrivebordet som kan brukes når maskinen ikke er koblet til nettverket. Når skrivebordet er frakoblet, vil ikke programmene forsøke å koble til nettverket, men de benytter om mulig mellomlagret informasjon. Programmer som allerede bruker denne funksjonen er blant annet

- Konqueror (http)

- Kontact (POP og frakoblet IMAP-post, SLOX og GroupWise-gruppevare)

- Kopete (GroupWise-direktemeldinger)

SUSEs nettverksverktøy KInternet styrer frakoblet modus. Du trenger ikke å velge frakoblet modus på programnivå — når en modem-, ISDN-, DSL-, LAN- eller WLAN-forbindelse er til stede, vil programmene registrere dette og fungere som vanlig.

Denne funksjonen er deaktivert som standard. Aktiver dette ved å krysse av for "Bytt KDE-nettverk" under KInternet->Innstillinger->Diverse innstillinger->Skript. Hvis dette ikke er avkrysset eller KInternet ikke kjører, er frakoblet modus deaktivert.

### Beagle, verktøy for skrivebordssøk

Skrivebordssøkeverktøyet Beagle er ikke aktivert for å kjøre som standard. For brukere som vil starte Beagle automatisk når GNOME- økter startes, kjør "`touch .runbeagle`" i `$Home`-katalogen. Dersom GNOME-økter startes og filen `~/.runbeagle` finnes, blir `beagled` (beagle-nissen) og Beagle-søkeverktøyet startet automatisk.

I KDE, start Beagle-nissen `beagled` manuelt og start deretter søkeverktøyet med `best` (eller velg System->Filsystem->Beagle-søk fra menyen). Et Beagle-ikon vil vises i systemkurven.

Beagle er en alfaversjon. Det fungerer bare med filsystemer som er montert med "user_xattr". Det fungerer ikke med nettverksmonterte filsystemer som NFS.

### Indiske skrifttyper inkludert

Skrifttyper for følgende ni indiske språk er inkludert: hindi, gujarati, bengalsk, kannada, marathi, punjabi, tamilsk, telugu og malayalam. Velg "bengalsk" eller "punjabi" som sekundært språk i YaST (System->Språkvalg) for å installere pakken indic-fonts.

### Forbedret diskdvalefunksjon

Hvis du ikke bruker et ext2- eller ext3-filsystem for rotpartisjonen, kan en separat `/boot`-partisjon med ext2 forbedre diskdvale- og systemgjenopprettingsfunksjonen betydelig. `/boot` kan være svært liten. 50 MB er tilstrekkelig.

## Oppdatering

### Overgang fra Heimdal til MIT Kerberos

`Kerberos` er nå standardsystemet for nettverksautentisering i stedet for `heimdal`. Automatisk konvertering av en eksisterende Heimdal-konfigurasjon er ikke Alltid mulig. Ved systemoppgraderinger blir sikkerhetskopier av konfigurasjonsfilene opprettet i `/etc` med suffikset `.heimdal`. YaST-genererte konfigurasjonsinnstillinger i `/etc/krb5.conf` vil bli konvertert, men kontroller at resultatene tilsvarer det du ønsker.

Før du starter oppgraderingen til 9.3, kan du dekryptere en eksisterende heimdal-database til en lesbar fil med kommandoen `kadmin -l dump -d heimdal-db.txt`. På den måten kan du opprette en liste over tilgjengelige verdier som kan gjenopprettes enkeltvis ved å bruke `kdc` fra MIT Kerberos. Du finner mer informasjon om å konfigurere KDC i dokumentasjonen i pakken krb5-doc.

En Kerberos-klient konfigureres ved å starte Kerberos-klientmodulen i YaST og angi verdiene for standarddomene, standardområde og KDC-serveradresse.

## Installasjon

Installasjonen er beskrevet i Administration Guide.

## Teknisk

### Bærbare maskiner og eksterne VGA-signaler

Hvis du har en bærbar maskin med et integrert Intel-, NVIDIA-, eller ATI-brikkesett, kan du bruke bærbar-profilen for statisk aktivering av tilkoblingssignaler til f.eks. en projektor. Det kjøres alltid med 60 Hz og samme oppløsning som den interne visningen, noe som kan endres med "krandrtray" eller "resapplet" mens systemet er aktivert.

Se `/usr/share/doc/packages/sax2/README.profile` for mer informasjon.

### Wget har ikke lenger LFS-støtte

Fordi CVS-versjonen av Wget med LFS-støtte har for mange feil, har vi vært nødt til å gå tilbake til wget 1.9.1. Dette er en stabil versjon, men LFS-støtte mangler.